wannaphong/clean_thaiwikipedia huggingface dataset:
# ประเทศแอลเบเนียในโอลิมปิก
ประเทศแอลเบเนีย เข้าร่วมแข่งขันกีฬาโอลิมปิกครั้งแรกในปี ค.ศ. 1972 พวกเขาพลาดไปถึง 4 เกม แต่ได้กลับมาเพื่อเกมส์โอลิมปิกฤดูร้อน 1992ในบาร์เซโลนา และตั้งแต่นั้นพวกเขาได้ปรากฏตัวขึ้นในทุกเกมตั้งแต่นั้นมาHistory of Albania in the Olympic Games .

เหรียญรางวัล
แบ่งตามปีการแข่งขัน
โอลิมปิกฤดูร้อน
ปีการแข่งขันนักกีฬาทองเงินทองแดงรวมสถิติ มิวนิก 1972  5  0  0  0  0  – มอนทรีอัล 1976  ไม่ได้เข้าร่วม มอสโก 1980 ลอสแอนเจลิส 1984 โซล 1988 บาร์เซโลนา 1992  7   0  0  0  0  – แอตแลนตา 1996   7   0  0  0  0  – ซิดนีย์ 2000  4   0  0  0  0  – เอเธนส์ 2004  7   0  0  0  0  – ปักกิ่ง 2008  11  0  0  0  0  – ลอนดอน 2012  11  0  0  0  0  –  รวม  0  0  0  0  –

โอลิมปิกฤดูหนาว
ปีการแข่งขันนักกีฬาทองเงินทองแดงรวมสถิติ ตูริน 2006  1  0  0  0  0  – แวนคูเวอร์ 2010 1  0  0  0  0  –  รวม  0  0  0  0  –

แบ่งตามกีฬา
 สกีลงเขา  0  0  0  0 กรีฑา  0  0  0  0 จักรยาน  0  0  0  0 ยูโด  0  0  0  0 ยิงปืน  0  0  0  0 ว่ายน้ำ  0  0  0  0 ยกน้ำหนัก  0  0  0  0 มวยปล้ำ  0  0  0  0 Total  0  0  0  0
# ประเทศอันดอร์ราในโอลิมปิก
ประเทศอันดอร์รา เข้าร่วมการแข่งขันกีฬาโอลิมปิกครั้งแรกในปี ค.ศ. 1976Andorra at the Olympics, The Telegraph  พวกเขาเข้าร่วมการแข่งขันทุกครั้งตั้งแต่เข้าร่วมครั้งแรก พวกเขายังปรากฏตัวในการแข่งขันกีฬาโอลิมปิกฤดูหนาวทุกครั้งตั้งแต่ปี ค.ศ. 1976

พวกเขาไม่เคยได้รับรางวัลเหรียญในโอลิมปิกฤดูร้อนหรือฤดูหนาว ในการแข่งขันกีฬาฤดูร้อน พวกเขามีการแข่งขันกีฬาได้แก่ จักรยาน ว่ายน้ำ กรีฑา ยิงปืน และยูโด ในฐานะประเทศที่มีภูเขาซึ่งมีสกีรีสอร์ทยอดนิยม คณะผู้แทนโอลิมปิกฤดูหนาวของอันดอร์รามักมีขนาดใหญ่เท่ากับหรือใหญ่กว่าทีมในฤดูร้อน และการมีส่วนร่วมทั้งหมดล้วนมาจากกีฬาสกีหรือสโนว์บอร์ด

คณะกรรมการโอลิมปิกอันดอร์ราเป็นตัวแทนประเทศมาตั้งแต่ปี ค.ศ. 1976

 สรุปเหรียญรางวัล 

 โอลิมปิกฤดูร้อน 

 ปีการแข่งขัน นักกีฬา ทอง เงิน ทองแดง รวม อันดับ   3  0  0  0  0  –   2  0  0  0  0  –   2  0  0  0  0  –   3  0  0  0  0  –   8  0  0  0  0  –   8  0  0  0  0  –   5  0  0  0  0  –   6  0  0  0  0  –   5  0  0  0  0  –   6  0  0  0  0  –   5  0  0  0  0  –   2  0  0  0  0  –   2  0  0  0  0  –   อนาคต  รวม  0  0  0  0  –

 โอลิมปิกฤดูหนาว 

 ปีการแข่งขัน นักกีฬา ทอง เงิน ทองแดง รวม อันดับ   5  0  0  0  0  –   3  0  0  0  0  –   2  0  0  0  0  –   4  0  0  0  0  –   5  0  0  0  0  –   6  0  0  0  0  –   3  0  0  0  0  –   3  0  0  0  0  –   3  0  0  0  0  –   6  0  0  0  0  –   6  0  0  0  0  –   5  0  0  0  0  –   5  0  0  0  0  –   อนาคต   รวม  0  0  0  0  –
# เจ้าชายอาลี เรซา ปาห์ลาวีที่ 1
เจ้าชายอาลี เรซาที่ 1 ปาห์ลาวี (1 มีนาคม ค.ศ. 1922 - 17 ตุลาคม ค.ศ. 1954)  พระราชโอรสองค์ที่สองในพระเจ้าชาห์ เรซา ปาห์ลาวี กับสมเด็จพระราชินีตาจ อัล-โมลูก ในอดีตพระองค์เป็นหนึ่งในผู้มีสิทธิในราชบัลลังก์อิหร่านพระองค์หนึ่ง

 พระประวัติ 
เจ้าชายอาลี เรซาที่ 1 ปาห์ลาวี ประสูติเมื่อวันที่ 1 มีนาคม ค.ศ. 1922 เป็นพระราชโอรสองค์ที่สองในพระเจ้าชาห์ เรซา ปาห์ลาวี กับสมเด็จพระราชินีทัดจ์ อัล-โมเลาก์ โดยพระองค์มีพระขนิษฐา 2 พระองค์ และพระเชษฐา 1 พระองค์ ได้แก่ เจ้าหญิงชาม ปาห์ลาวี เจ้าชายโมฮัมหมัด เรซา ปาห์ลาวี และเจ้าหญิงอัชราฟ ปาห์ลาวี โดยพระองค์เป็นพระเจ้าลูกเธอพระองค์เล็กสุด พระองค์จึงเป็นหนึ่งในผู้มีสิทธิในราชบัลลังก์พระองค์หนึ่ง
ต่อมาพระเจ้าชาห์เรซา ปาห์ลาวี ได้สละราชบัลลังก์ โดยต่อมาพระเชษฐาคือมกุฎราชกุมารโมฮัมหมัด เรซา ปาห์ลาวี ได้รับการสถาปนาเป็นพระเจ้าชาห์ โมฮัมหมัด เรซา ปาห์ลาวี ชาห์แห่งอิหร่าน  ส่วนเจ้าชายอาลี เรซา พร้อมด้วยพระราชบิดาได้เสด็จไปประทับอยู่ในประเทศมอริเชียส และได้ไปประทับที่เมืองโยฮันเนสเบิร์ก ประเทศแอฟริกาใต้

 เสกสมรส 
เจ้าชายอาลี เรซา ได้เสกสมรสกับนางคริสติน โชแลฟสกี (Christine Cholevsky) ที่กรุงปารีส ประเทศฝรั่งเศส ในปี ค.ศ. 1946 โดยทั้งคู่มีพระโอรสด้วยกัน 1 พระองค์Prince Ali Patrick Pahlavi with his mother and half-brother/ คือ
เจ้าชายแพทริค อาลี ปาห์ลาวี  (1 กันยายน ค.ศ. 1947-) เสกสมรสกับซอนยา เลามาน ที่ประเทศสวิตเซอร์แลนด์ มีพระโอรสด้วยกัน 3 พระองค์ 

นอกจากนี้ พระองค์ทรงรับอุปการะบุตรคนโตของนางคริสเตียนด้วย ชื่อ โจอาคิม คริสเตียน ฟิลิปป์ ปาลาวัน นัสซับ (15 กันยายน ค.ศ. 1941) ต่อมาเขาได้สมรสกับยานา อัฟชาร์ มีบุตรชยด้วยกัน 3 คน

 สิ้นพระชนม์ 
เจ้าชายอาลี เรซา ถูกลอบปลงพระชนม์ ทำให้เครื่องบินที่ประทับตกลงที่เทือกเขาอัลบอร์ซ เมื่อวันที่ 17 ตุลาคม ค.ศ. 1954 สิริพระชนมายุได้ 32 พรรษาMohammed Reza Pahlavi, Shah of Iran By James D. Cockcroft p79
# พินบอล
พินบอล  คือรูปแบบเกมตู้ชนิดหนึ่ง ที่ผู้เล่นจะพยายามทำคะแนนโดยบังคับลูกบอลเหล็ก 1 ลูกหรือมากกว่านั้นในสนามเล่นข้างใน ที่มีกระจกครอบอยู่ เรียกโดยรวมว่า เครื่องเล่นพินบอล จุดประสงค์หลักของเกมคือการทำคะแนนให้มากที่สุดเท่าที่ทำได้ จุดประสงค์รองคือ ยืดเวลาการเล่นให้มากที่สุด (โดยการทำบอลพิเศษเพิ่มและให้เล่นลูกบอลให้ยาวนานที่สุดเท่าที่จะทำได้) และทำให้ได้เกมแถมขึ้นมา
# ลัทธิเรืองแสง
__NOTOC__
ลัทธิเรืองแสง อาจจะหมายถึง

 ศิลปะเรืองแสงแบบอเมริกัน (Luminism (American art style)) - ขบวนการเขียนงานจิตรกรรมของอเมริกาเหนือ
 ศิลปะอิมเพรสชันนิสม์เรืองแสง (Luminism (Impressionism)) - การเขียนงานจิตรกรรมลักษณะหนึ่งของศิลปะอิมเพรสชันนิสม์ใหม่
 ลัทธิเรืองจิตวิญญาณ (Illuminism) - ขบวนการปรัชญาทางจิตวิญญาณ (spiritual movement) เพื่อแสวงหาความเห็นแจ้ง (Illumination) หรือความรู้แจ้ง (Enlightenment)
# ศิลปะเค้าโครง
ศิลปะเค้าโครง   เป็นขบวนการทางศิลปะและสถาปัตยกรรมที่เริ่มขึ้นในรัสเซียตั้งแต่ ค.ศ. 1919 เป็นต้นมาที่หันหลังให้กับปรัชญา “ศิลปะเพื่อศิลปะ” (Art for art's sake) ไปหาศิลปะที่มีวัตถุประสงค์ในเชิงสังคม ศิลปะเค้าโครงเป็นปรัชญาศิลปะที่เป็นที่นิยมกันมาจนกระทั่งราว ค.ศ. 1934 และมีบทบาทสำคัญในการพัฒนาศิลปะของสาธารณรัฐไวมาร์ และ อื่นๆ ก่อนที่จะมาแทนที่ด้วยสัจนิยมแนวสังคมนิยม (Socialist Realism) ซึ่งแนวคิดนี้ก็ยังปรากฏอยู่อย่างประปรายในขบวนการศิลปะมาตั้งแต่บัดนั้น
# ฟลามิงโก (คาลเดอร์)
ฟลามิงโก  เป็นประติมากรรมที่สร้างโดยอเล็กซานเดอร์ คาลเดอร์ประติมากรคนสำคัญชาวอเมริกันที่ตั้งอยู่ที่จตุรัสเฟดเดอรัลในเมืองชิคาโกในรัฐอิลลินอยในสหรัฐอเมริกา

ประติมากรรม “ฟลามิงโก” สร้างโดยอเล็กซานเดอร์ คาลเดอร์มีความสูง 16 เมตร เป็นงานที่จ้างโดยกรมการบริหารทั่วไปแห่งสหรัฐอเมริกา (General Services Administration) และได้รับการเปิดอย่างเป็นทางการในปี ค.ศ. 1974 แม้ว่าคาลเดอร์จะลงชื่อว่าสร้างในปี ค.ศ. 1973

ลักษณะ
“ฟลามิงโก” หนัก 50 ตัน สร้างด้วยเหล็กกล้าทาสีแดงชาด คาลเดอร์ใช้สีบนประติมากรรมศักยดุลที่มารู้จักกันว่าเป็น “แดงคาลเดอร์” เพื่อให้เด่นจากสิ่งก่อสร้างที่เป็นสำนักงานที่มีสีทมึนรอบข้างรวมทั้งตึกสำนักงานรัฐบาลกลางคลูซินสกีที่ออกแบบโดยลุดวิก มีส แวน เดอร์ โรห์ ประติมากรรมศักยดุลเป็นประเภทของประติมากรรมที่มีโครงสร้างที่ตั้งอยู่เฉพาะที่ไม่เคลื่อนไหวที่ตรงกันข้ามกับประติมากรรมจลดุลที่สามารถเคลื่อนไหวได้ด้วยคลื่นอากาศ

การจ้างงานและการเปิดแสดง
คาลเดอร์ได้รับการจ้างให้ออกแบบงานประติมากรรมเพราะความที่เป็นผู้ที่มีชื่อเสียงที่เป็นที่รู้จักกันไปทั่วโลก ช่องว่างที่ล้อมรอบไปด้วยสิ่งก่อสร้างสมัยใหม่ที่มีลักษณะที่เป็นกล่องสี่เหลี่ยมทำให้คาลเดอร์ออกแบบงานที่มีลักษณะเป็นโค้งขนาดใหญ่ที่ราวกับกับมีพลัง (dynamic) “ฟลามิงโก” เป็นงานชิ้นแรกที่สนับสนุนโดยเงินทุนจากกรมการบริหารทั่วไปแห่งสหรัฐอเมริกาภายใต้โครงการ “เปอร์เซ็นต์เพื่อศิลปะ” (Percent for Art) ซึ่งเป็นจัดเปอร์เซ็นต์จากงบประมาณแผ่นดินสำหรับเป็นทุนในการสร้างศิลปะเพื่อสาธารณชน คาลเดอร์เปิดงาน “ฟลามิงโก” เมื่อวันที่ 23 เมษายน ค.ศ. 1973 ที่สถาบันศิลปะแห่งชิคาโก ประติมากรรมได้รับการมอบให้แก่สาธารณชนเป็นครั้งแรกเมื่อวันที่ 25 ตุลาคม ค.ศ. 1974 ในเวลาเดียวกันกับที่คาลเดอร์เปิดงานประติมากรรมจลดุล “Universe” ที่หอวิลลิส ซึ่งเป็นวันที่ได้รับการประกาศว่าเป็น “วันอเล็กซานเดอร์ คาลเดอร์”

ความสัมพันธ์ของรูปทรง
แม้ว่าประติมากรรมชิ้นนี้จะมีขนาดใหญ่แต่การออกแบบของคาลเดอร์สามารถทำให้ผู้ชมสามารถเดินลอดเข้าออกภายใต้งานได้ ซึ่งทำให้ผู้ชมมีความรู้สึกว่าเป็นสัดส่วนที่อยู่ในระดับขนาดของมนุษย์ รูปทรงของ “ฟลามิงโก” เป็นนัยยะถึงรูปทรงธรรมชาติของสัตว์ที่ตรงกันข้ามกับการตีความหมายของประติมากรรมของช่วงหลายสิบปีก่อนหน้านั้น 

โครงสร้างของงานสถาปัตยกรรมของคาลเดอร์เป็นตัวอย่างอันเด่นของขบวนการศิลปะเค้าโครง (Constructivism) ที่เริ่มขึ้นในรัสเซียเมื่อต้นคริสต์ศตวรรษที่ 20 ศิลปะเค้าโครงหมายถึงประติมากรรมที่สร้างขึ้นจากการนำชิ้นส่วนที่เล็กกว่ามาประกอบเข้าด้วยกันเป็นงานชิ้นใหญ่
# จี (อีพี)
จี  เป็นอีพีชุดแรกของเกิร์ลกรุปเกาหลีใต้เกิลส์เจเนอเรชัน วางจำหน่ายเมื่อวันที่ 7 มกราคม 2009 โดยเอสเอ็มเอ็นเตอร์เทนเมนต์

 รายละเอียด 
อีพีชุดนี้ ประกอบด้วยเพลงทั้งหมด 5 เพลง รวมถึงซิงเกิลประชาสัมพันธ์หลักชื่อเดียวกับอัลบั้ม จี ซิงเกิลจังหวะเร็วซึ่งมีเนื้อหาเกี่ยวกับหญิงที่ตกหลุมรักเป็นครั้งแรก สามารถติดชาร์ตอันดับ 1 อย่างรวดเร็วหลายชาร์ต และยังสร้างสถิติเป็นเพลงอันดับ 1 นานที่สุดบนชาร์ตของรายการรายงานเพลง Music Bankทางช่อง KBS โดยอยู่ที่อันดับ 1 ยาวนาน 9 สัปดาห์Kim, Hyeong-woo. 소녀시대 뮤뱅 9주 1위에 슈주 감동 깜짝축하 (Girls' Generation Music Bank 9-Week #1, Touched by Super Junior's Surprise Congratulations) . Joins.com March 13, 2009. Retrieved March 13, 2009.ทำลายสถิติเพลง "One More Time" ของวงจีเวลรี ที่ทำไว้ที่ 7 สัปดาห์ ยังสามารถความแชมป์ที่รายการเอสบีเอสป็อปปูลาซองได้อีกด้วยhttp://www.kbs.co.kr/2tv/enter/musicbank/chart/index.html.

ผลงานชุดนี้สามารถทำยอดขายในชุดนี้ได้เกิน 100,000 ชุด

 รายชื่อเพลง 

ประวัติการวางจำหน่าย
 ประเทศ วันที่ สังกัด รูปแบบเกาหลีใต้5 มกราคม 2009เอสเอ็มเอนเตอร์เทนเมนต์ซีดีฟิลิปปินส์29 มกราคม 2009ยูนิเวอร์แซลเรเคิดส์ไต้หวัน13 กุมภาพันธ์ 2009เอเว็กซ์ไต้หวัน
# ไทเกอร์
ไทเกอร์ อาจหมายถึง
 เสือโคร่ง ในภาษาอังกฤษ แปลว่า Tiger

 บุคคล 
 ไทเกอร์ วูดส์ : นักกอล์ฟชาวไทย-อเมริกัน

 บทประพันธ์ 
 เรื่องสั้น Tiger! Tiger! : ผลงานเขียนของรัดยาร์ด คิปลิง ซึ่งเป็นนักเขียนรางวัลโนเบลชาวอังกฤษ

 ตัวละคร 
 ไทเกอร์ (นักมวยไทย) หรือ มอง ฟู (Mong Fu) : นักมวยไทยชาวฮ่องกงจากภาพยนตร์เรื่อง หัวใจข้า หัวใจนาง หัวใจหลอมเพชร
 ไทเกอร์ แจ็คสัน : ตัวละครจากเกมเทคเคน ซึ่งเป็นนักเต้น

 อื่นๆ 
 ไฮลักซ์ ไทเกอร์ : โตโยต้า ไฮลักซ์ รุ่นที่ 6
 เบียร์ไทเกอร์ : ผลิตภัณฑ์เบียร์ของประเทศมาเลเซีย
 Tiger Shot : ท่าไม้ตายของสกัดซึ่งเป็นนักมวยไทยจากเกมสตรีทไฟท์เตอร์
 ไทเกอร์ มอเตอร์ : บริษัทผลิตจักรยานยนต์สัญชาติไทย
 ''ไทเกอร์ รถถังของนาซีเยอรมัน ในสงครามโลกครั้งที่สอง มี2รุ่นคือ ไทเกอร์ 1และไทเกอร์ 2
# ราชวงศ์ปาห์ลาวี
ราชวงศ์ปาห์ลาวี  เป็นราชวงศ์สุดท้ายของอิหร่าน โดยปกครองอิหร่านปกครองมาเกือบ 54 ปี ระหว่างปี 1925 ถึง 1979 

ราชวงศ์ปาห์ลาวีก่อตั้งโดยนายทหารในกองทัพเปอร์เซีย นามว่า เรซา ข่าน เขาได้รับการเลื่อนตำแหน่งโดยอังกฤษให้เป็นผู้บัญชาการกองพลน้อยคอซแซคเปอร์เซีย ประมาณหนึ่งเดือนต่อมาภายใต้การควบคุมของอังกฤษ กองกำลังสามพันนายเศษนายของเรซา ข่าน ก็มุ่งไปถึงกรุงเตหะรานเพื่อทำรัฐประหารในปี 1921Brysac, Shareen Blair. "A Very British Coup: How Reza Shah Won and Lost His Throne." World Policy Journal 24, no. 2 (2007): 90–103. Accessed August 8, 2021. http://www.jstor.org/stable/40210096 และพื้นที่ส่วนที่เหลือของประเทศถูกยึดครองในปี 1923 ต่อมา พระเจ้าอะห์หมัด ชาห์ กอญัร ถูกบีบให้สละราชสมบัติอย่างเป็นทางการในเดือนตุลาคม 1925 เรซา ข่านจึงสถาปนาราชวงศ์ปาห์ลาวี

หลังจากโค่นล้มราชวงศ์กอญัร  พระเจ้าเรซาเริ่มกระบวนการปฏิรูปเพื่อทำให้อิหร่านทันสมัยและมีความเป็นชาตินิยม เช่น การส่งเสริมระบบการศึกษาแบบตะวันตก การลดอิทธิพลของศาสนาในรัฐ และการสร้างโครงสร้างพื้นฐานสมัยใหม่Axworthy, Michael. A History of Iran: Empire of the Mind. Basic Books, 2008.

หลังจากสงครามโลกครั้งที่สอง เรซาถูกบีบบังคับให้สละราชบัลลังก์โดยอังกฤษและสหภาพโซเวียต เนื่องจากความสัมพันธ์ของเขากับนาซีเยอรมนี รัชทายาทของเขา เจ้าชายโมฮัมหมัด เรซา ปาห์ลาวี ได้ขึ้นครองราชย์ในปี 1941 ซึ่งในช่วงการปกครองของพระเจ้าโมฮัมหมัด เรซา อิหร่านประสบกับการพัฒนาเศรษฐกิจและอุตสาหกรรมอย่างรวดเร็ว ผ่านแผน “ปฏิวัติสีขาว” ซึ่งรวมถึงการปฏิรูปที่ดิน สิทธิสตรี และการลงทุน อย่างไรก็ตาม การรวมอำนาจแบบเผด็จการ การคอร์รัปชัน และการใช้ความรุนแรงของตำรวจลับทำให้เกิดความไม่พอใจในหมู่ชนKeddie, Nikki R. Modern Iran: Roots and Results of Revolution. Yale University Press, 2006.

กระแสความไม่พอใจนำไปสู่การลุกฮือของประชาชนที่เรียกว่าการปฏิวัติอิหร่าน และการกลับมาของรูฮุลลอฮ์ โคมัยนี ผู้นำทางศาสนาในปี 1979 ซึ่งทำให้ราชวงศ์ปาห์ลาวีสิ้นสุดลง และอิหร่านกลายเป็นสาธารณรัฐอิสลามจนถึงปัจจุบันMilani, Abbas. The Shah. Palgrave Macmillan, 2011.

ประมุขราชวงศ์ปาห์ลาวี
ลำดับ ภาพพระนาม  ศักดิ์  เข้ารับตำแหน่ง  ลงจากตำแหน่ง 1 80px|Reza Shah  พระเจ้า เรซา ปาห์ลาวี— 15 ธันวาคม 1925 16 กันยายน 1941(สละราชสมบัติ) 2 80px|Mohammad Reza Shah พระเจ้า โมฮัมหมัด เรซา ปาห์ลาวี โอรสในพระเจ้าชาห์ เรซา 16 กันยายน 1941 11 
 กุมภาพันธ์ 1979(ถูกถอดจากราชสมบัติ)27 กรกฎาคม 1980(สวรรคต) — 80px พระนางเจ้า ฟาราห์ ปาห์ลาวี มเหสีหม้ายในพระเจ้าชาห์โมฮัมหมัด เรซา 27 กรกฎาคม 1980 31 ตุลาคม 1980 3 80px|Reza Pahlavi, Crown Prince of Iran เจ้าชาย เรซา ปาห์ลาวี โอรสในพระเจ้าโมฮัมหมัด เรซา 31 ตุลาคม 1980 ยังอยู่ในตำแหน่ง
# ไทเกอร์ (นักมวยไทย)
ไทเกอร์  หรือ มอง ฟู (; ในภาพยนตร์เวอร์ชันภาษาอังกฤษ-ฝรั่งเศส)ข้อมูลที่เกี่ยวข้องกับ "มอง ฟู"  เป็นตัวละครเอกจากภาพยนตร์เรื่อง หัวใจข้า หัวใจนาง หัวใจหลอมเพชร (A Fighter's Blues) โดยผู้รับบทเป็นไทเกอร์คือ หลิว เต๋อหัวThe Global-Thai Backbone. กองบรรณาธิการ. THE COMPANY. ปีที่ 14 ฉบับที่ 166. กันยายน 2554. เลิฟแอนด์ลิฟเพรส. หน้า 100 โดยในภาพยนตร์เรื่อง A Fighter's Blues ฉบับภาษาอังกฤษ และฝรั่งเศส ใช้ชื่อ มอง ฟู (Mong Fu) ซึ่งเป็นตัวละครภาพยนตร์ที่เป็นนักมวยไทยชาวฮ่องกงที่แฟนภาพยนตร์จีนรู้จักกันมากที่สุด

 ประวัติตามท้องเรื่อง 
ไทเกอร์ เป็นนักมวยไทยชาวฮ่องกง เขามีภรรยาเป็นนักข่าวสาวชาวไทยชื่อ พิม (รับบทโดย ทราย เจริญปุระ) เคยชกกับนักมวยชาวไทยชื่อ ชาติชาย (รับบทโดย สามารถ พยัคฆ์อรุณ) โดยไทเกอร์ทำให้ชาติชายเสียชีวิตโดยไม่ได้ตั้งใจ จึงถูกส่งเข้าคุกเป็นเวลา 12 ปี ซึ่งต่อมาเขาได้เดินทางมาตามหาภรรยาที่ประเทศไทยแล้วทราบว่าเธอได้เสียชีวิตลงด้วยเช่นกัน โดยทิ้งลูกสาวอีกคนหนึ่งที่มีชื่อว่า พลอย (รับบทโดย อภิชญา ธเนศธนะพงศ์) ในภายหลัง ไทเกอร์ได้สู้กับนักมวยชาวไทยที่ชื่อว่า ตะวัน โดยที่ไทเกอร์สู้อย่างสุดฝีมือกระทั่งสิ้นใจ ในขณะที่นักมวยชาวไทยได้กล่าวยกย่องด้วยใจว่า ไทเกอร์คือนักสู้ที่แท้จริง

 ข้อมูลจำเพาะ 
 ชื่อ : ไทเกอร์ (阿虎)
 ชื่อจริง : มอง ฟู (Mong Fu)
 สัญชาติ : 
 ส่วนสูง : 174 เซนติเมตร
 ผู้แสดง : หลิว เต๋อหัว

 รางวัล 
 ค.ศ. 2001 หลิวเต๋อหัวได้รับรางวัล Golden Bauhinia Awards ในฐานะนักแสดงนำชายจากบทของ ไทเกอร์ ตลอดจนได้รับการเสนอชื่อเข้าชิงรางวัล Hong Kong Film Award จากบทไทเกอร์ ในปีเดียวกันนี้
# จามอง ยอดหญิงผู้พิทักษ์แผ่นดิน
จามอง ยอดหญิงผู้พิทักษ์แผ่นดิน (,) เป็นละครซีรีส์เกาหลีที่ออก
อากาศทางสถานีโทรทัศน์ SBS เมื่อวันที่ 10 มีนาคม ค.ศ. 2009 และได้ออกอากาศตอนสุดท้ายเมื่อวันที่ 21 กรกฎาคม ค.ศ. 2009 นำแสดงโดย จัง เรียววอน

โดยเนื้อเรื่องของละครเรื่องนี้สร้างจากเรื่องจริงที่ได้บันทึกเอาไว้ใน พงศาวดารเกาหลี ในช่วงที่กล่าวถึงสงครามระหว่าง โกคูรยอ และ อาณาจักรนังนัง และได้กล่าวถึงความรักระหว่าง องค์ชายโฮดง พระราชโอรสใน พระเจ้าแดมูซินแห่งโกคูรยอ และ องค์หญิงจามอง แห่ง อาณาจักรนังนัง
# หอทัศนา
หอทัศนามะลิฉัตร เอื้ออานันท์. “พจนานุกรมศัพท์ศิลปะ” สำนักพิมพ์แห่งจุฬาลงกรณ์มหาวิทยาลัย, พ.ศ. 2545
  คือ ส่วนประกอบของสิ่งก่อสร้างที่มาจากภาษาอิตาลีที่แปลว่า “ทัศนะอันงดงาม” ที่มีลักษณะโครงสร้างที่ใช้ประโยชน์ของตำแหน่งที่ตั้งเพื่อให้ได้ทิวทัศน์ดังกล่าว หอทัศนาอาจจะสร้างบนส่วนบนของสิ่งก่อสร้างเพื่อที่จะให้ได้เห็นทิวทัศน์ที่ดี ตัวโครงสร้างเองอาจจะเป็นรูปทรงต่าง ๆ ที่อาจจะเป็นหอกลมยอดแหลม (turret) หรือ หอหลังคาโดม (cupola) หรือเป็นระเบียงเปิดที่ในภาษาอิตาลีเรียกว่า “altana” ก็ได้ 

บนเนินด้านหนึ่งเหนือพระราชวังวาติกัน อันโตนิโอ โพลลาอูโลสร้างศาลาเล็ก ๆ ที่เรียกกันว่า “palazzetto” ซึ่งเป็นหอทัศนาสำหรับสมเด็จพระสันตะปาปาอินโนเซนต์ที่ 8 หลายปีต่อมาโดนาโต บรามันเตก็เชื่อมวาติกันเข้ากับหอทัศนาตามพระราชดำรัสของสมเด็จพระสันตะปาปาจูเลียสที่ 2 โดยการสร้างลานหอทัศนา ("Cortile del Belvedere") ที่เรียงรายด้วยประติมากรรมโบราณที่รวมทั้ง  “อพอลโลหอทัศนา” (Apollo Belvedere) ที่เป็นการแพร่หลายความนิยมในการสร้าง “หอทัศนา” กันขึ้นในคริสต์ศตวรรษที่ 16
# ทอมัส โคล
ทอมัส โคล  (1 กุมภาพันธ์ ค.ศ. 1801 - 11 กุมภาพันธ์ ค.ศ. 1848) เป็นจิตรกรอเมริกันที่เกิดในอังกฤษผู้เป็นผู้ก่อตั้งตระกูลการเขียนแบบลุ่มแม่น้ำฮัดสัน"School", in this sense, refers to a group of painters whose outlook, inspiration and style demonstrate a common thread, rather than a learning institution.ซึ่งเป็นขบวนการทางจิตรกรรมอันสำคัญขบวนการหนึ่งของประวัติศาสตร์การเขียนภาพในสหรัฐอเมริกาที่รุ่งเรืองอยู่ราวระหว่างกลางคริสต์ศตวรรษที่ 19 จุดเด่นของงานเขียนของโคลในรูปแบบการเขียนแบบลุ่มแม่น้ำฮัดสันและงานของตนเองอยู่ที่ความเป็นสัจจะและรายละเอียดของภูมิทัศน์และป่าเขาของสหรัฐอเมริกาตามแนวเขียนแบบศิลปะจินตนิยม และ ศิลปะธรรมชาตินิยม

ระเบียงภาพ
# ทรูเรียลิตี
ทรู เรียลลิตี้ เป็นช่องรายการที่นำเสนอตามติดชีวิตจริงทุกอิริยาบถต่าง ๆ ภายในห้องผ่านทางกล้องวงจรปิด โดยไม่มีบทใด ๆ ทั้งสิ้น ล้วนมีแต่ประสบการณ์จริงทุกประการ ซึ่งจะออกอากาศตลอด 24 ชั่วโมง ทุกวัน ออกอากาศครั้งแรก 21 มิถุนายน พ.ศ. 2546 รายการเรียลลีตี้แรกที่ออกอากาศ คือรายการ ทรู อะคาเดมี แฟนเทเชีย ซีซั่นที่ 1 (เดิมชื่อ : ยูบีซี อะคาเดมี แฟนเทเชีย หรือ ยูบีซี-ทรู อะคาเดมี แฟนเทเชีย) ออกอากาศเป็นประจำทุกปี นอกจากนั้นยังมีการเรียลลีตี้อื่น ๆ เสริม และ รายการพิเศษรวมอยู่ด้วย

 รายการเรียลลีตี้ที่ออกอากาศในปัจจุบัน 
รายการเรียลลีตี้ที่ออกอากาศในขณะนี้

สามเณรปลูกปัญญาธรรม ทุกซีซั่น

รายการพิเศษ
 การประกวดนางสาวไทย (ช่วงที่การจัดประกวดโดย อสมท เฉพาะไฮไลท์ประจำวัน ช่วง 17.00 น. (พ.ศ. 2552)
 Visak Channel ช่องรายการพิเศษ การประชุมวิสาขบูชาโลก (พ.ศ. 2558)
 One Young World 2015 Bangkok ช่องรายการพิเศษ สุดยอดการประชุมผู้นำเยาวชนโลก 18 - 21 พฤศจิกายน พ.ศ. 2558
 มิวสิควีดีโอ จากค่าย ทรู แฟนเทเชีย
 สารคดีเทิดพระเกียรติ พระบาทสมเด็จพระปรมินทรมหาภูมิพลอดุลยเดช (13 ตุลาคม พ.ศ. 2559 - ปัจจุบัน)

 รายการเรียลลีตี้ในอดีต(ยุติการออกอากาศแล้ว) 
 บิ๊ก บราเธอร์
 เดอะ มาสเตอร์
 ถ่ายทอดการเกาะติดชีวิตของ แพนด้าหลินปิง ในช่อง แพนด้า แชนแนล (ทางช่อง ทรูวิชั่นส์ ช่อง 23) โดยออกอากาศในช่อง ทรู เรียลลิตี้ ในวันที่ 1 พฤศจิกายน พ.ศ. 2552 - 11 มกราคม พ.ศ. 2553 ทาง ทรูวิชั่นส์ ช่อง 18 และในวันที่ 12 มกราคม พ.ศ. 2553 - มิถุนายน พ.ศ. 2555 เปลี่ยนไปออกอากาศในช่อง แพนด้า แชนแนล (ทางช่อง ทรูวิชั่นส์ ช่อง 23)
 True Stadium By True Coffee
-17.30 น. พร้อมกับทรูอินไซด์)
 เดอะ คอมเมเดียน ไทยแลนด์
 Martial Warrior ชิงฝันแอ็กชั่นสตาร์

 การเปลี่ยนแปลงลำดับช่องรายการ 
 พ.ศ. 2549-2550 ช่อง 20
 พ.ศ. 2550-2552 ช่อง 18
 พ.ศ. 2553-1 เมษายน พ.ศ. 2553 ช่อง 23
 1 เมษายน พ.ศ. 2553 - 27 มิถุนายน พ.ศ. 2553 ช่อง 23 ใช้เป็นช่องของ แพนด้า แชนแนล  และ ช่อง 60 ใช้เป็นช่องของ ทรู เรียลลิตี้
 27 มิถุนายน พ.ศ. 2553 - 18 เมษายน พ.ศ. 2556 ช่อง 60 (ส่วนการออกในระบบ HD จะออกอากาศในช่อง 113 จนถึงเดือนกรกฎาคม พ.ศ. 2554 เปลี่ยนเป็นช่อง 120)
 19 เมษายน พ.ศ. 2556 - 11 กันยายน พ.ศ. 2556 ช่อง 67
 12 กันยายน พ.ศ. 2556 - 21 เมษายน พ.ศ. 2557 ช่อง 30
 22 เมษายน พ.ศ. 2557 - 8 ตุลาคม พ.ศ. 2558 ช่อง 9
 พ.ศ. 2558 - ปัจจุบัน กล่องทรูดิจิตอลเอชดี ช่อง 99 (ความคมชัดมาตรฐาน) และ ช่อง 111 (ความคมชัดสูง)

 ลำดับช่องรายการ 
 ทรู เรียลลิตี้  เป็นช่องรายการที่นำเสนอตามติดชีวิตจริง โดยไม่มีบทใดใดทั้งสิ้น ซึ่งจะออกอากาศตลอด 24 ชั่วโมง ใช้หมายเลขช่อง 67 ทางทรูวิชั่นส์
 ทรู เรียลลิตี้ เอชดี เป็นช่องรายการที่นำเสนอตามติดชีวิตจริง โดยไม่มีบทใดใดทั้งสิ้น ซึ่งจะออกอากาศตลอด 24 ชั่วโมง แต่ออกอากาศในระบบที่ภาพคมชัดกว่า ในระบบ HD ใช้หมายเลขช่อง 120 ทางทรูวิชั่นส์

 แหล่งข้อมูลอื่น 
linping Exclusive Club หลินปิง 
เว็บไซต์ ทรู อะคาเดมี แฟนเทเชีย 
The Master.truevisionstv.com เดอะมาสเตอร์ 
af-studio.net 
COFFEE MASTER
True Reality
# มวยไท่เก๊กตระกูลอู่
มวยไท่เก๊กตระกูลอู่ หรือ มวยไท่เก๊กตระกูลเฮ่อ  เป็นมวยไท่เก๊กสายตระกูลหนึ่งซึ่งสถาปนาขึ้นโดย ปรมาจารย์อู่ อวี่เซียง (ค.ศ. 1870-1942) โดยนำความรู้จาก วิชามวยไท่เก๊กดั้งเดิม, วิชาเต้าอิ่น (วิชาที่ฝึกให้ชี่หมุนเวียนไปตามส่วนต่างๆ ของร่างกาย), ศิลปศาสตร์, แพทยศาสตร์, พลศาสตร์, กายภาพวิทยา, และปรัชญา มาประยุกต์รวมกัน

มวยไท่เก๊ก สกุลอู่เรียกอีกชื่อหนึ่งว่า มวยไท่เก๊กสกุลอู่เฮ่อ ซึ่งเป็นหนึ่งในมวยไท่เก๊กห้าสกุลใหญ่ (เฉิน หยาง อู่ อู๋ ซุน)

มวยไท่เก๊กสกุลอู่มีการเคลื่อนไหวที่ เรียบง่าย ท่วงท่ารัดกุม ทุกส่วนเคลื่อนไหวต่อเนื่องไม่ขาดตอน เข้มงวดกับหลักของร่างกาย ที่ต้องประณีตและละเอียดอ่อน ร่างกายตั้งตรง ท่าเท้าเบาคล่อง การเคลื่อนไหวเป็นไปอย่างเนิบช้า รวมทั้งให้ความสำคัญกับกำลังภายใน ใช้การเคลื่อนไหวภายใน โดยการเปลี่ยนเต็มและว่างรวมทั้งการ “โคจรชี่ภายในอย่างซ่อนเร้น” มาประกอบกับท่วงท่าภายนอก 

 ขั้นตอนการฝึกมวยไท่เก๊กตระกูลอู่ 
 การฝึกมวยนี้ จำเป็นต้องฝึกตามขั้นตอน โดยจะเริ่มจาก การจดจำท่ารำ 96 ท่าให้ได้ก่อน แล้วจึงฝึกท่าร่าง 13 ประการของมวยไท่เก๊กตระกูลอู่ โดยจะต้องปฏิบัติท่าร่างทั้ง 13 ให้ได้ตลอดเวลา ขณะที่รำ 96 ท่า เมื่อผ่านพ้นจากขั้นนี้ไปจึงจะเริ่มฝึกสะสมกำลังภายในได้ 
 ส่วนการยืน การก้าวเท้านั้นจะต้องปฏิบัติตามแบบแผนเดิม หากก้าวเท้าแบบประยุกต์ หรือตามสบายแล้ว จะผิดหลักท่าร่าง 13 ประการ

 ผลต่อสุขภาพ 
การฝึกมวยไท่เก๊ก ก็คือการออกกำลังกายรูปแบบหนึ่ง ซึ่งทำให้เกิดผลดีกับสุขภาพในหลายๆ ด้านเช่น 
 ระบบประสาทส่วนกลางให้สมบูรณ์ 
 หัวใจ
 ระบบสูบฉีดโลหิต 
 ระบบทางเดินหายใจ และอาการภูมิแพ้
 ช่วยให้ระบบย่อยอาหาร มีการดูดซึมที่ดี และมีการขับถ่ายของเสียอย่างมีประสิทธิภาพ
 ทั้งยังสามารถช่วยกล้ามเนื้อและกระดูกให้แข็งแรง
 ช่วยให้ข้อต่อต่างๆเคลื่อนไหวได้คล่อง อีกทั้งยังสามารถปรับโครงกระดูกให้เข้าที่ได้

 ลักษณะเฉพาะของมวยไท่เก๊กตระกูลอู่ 
ผู้ฝึกจำเป็นจะต้องพินิจพิเคราะห์โดยสม่ำเสมอ ตลอดเวลาการฝึกฝน ให้ถูกต้องในทุกๆ กระบวนท่ามวยจนสามารถปฏิบัติได้อย่างเป็นธรรมชาติ การฝึกฝนควรเริ่มฝึกไปทีละท่าร่าง เมื่อทำได้จนหมดแล้ว จึงพยายามฝึกทำทั้ง 13 ท่าร่างให้ได้พร้อมกันขณะที่ฝึกฝนกระบวนท่ามวย

 หันซฺยง  
 ป๋าเป้ย  
 ถีติ่ง  
 เฉินโจ่ว  
 ซงเจียน  
 เตี้ยวตั่ง  
 กั่วตั่ง 
 ฮู่จุน  
 เหว่ยลหฺวีเจิ้งจง  
 ชี่เฉินตันเถียน  
 เถิงหนัว  
 สั่นจั้น  
 ซวีสือเฟินชิง 

 ผู้สืบทอดมวยไท่เก๊กตระกูลอู่ 
ปัจจุบันสายของผู้สืบทอดมวยชุดนี้ อยู่ในรุ่นที่ 6 โดยมีผู้ที่เครือข่ายผู้สืบทอดไท่เก๊กแห่งประเทศจีน  ยอมรับอยู่ 22 ท่าน คือ
 หลี่ เหว่ยหมิง 
 หลิว จีซุ่น 
 เฉิน ซู่ต้าว 
 เจี่ย ไห่ชิง 
 ฉี เยว่เฉิง 
 จาง กวางหลิน 
 กัว ยวี่จิน 
 อู๋ เหยียนเฉียง 
 จาง ไห่ควัน 
 เห่า ผิงซุ่น 
 หยาง ฟางเถียน 
 จาง จิ่วหัว 
 เห่า เซี่ยงหรง 
 หลี่ จื้อหง 
 หยาง จื้ออิง 
 เจ้า เซี่ยนผิง 
 หง ลี่ 
 ไจ๋ ซื่อจง 
 จู เซี่ยนหง 
 หู เฟิงเหยียน 
 ผู่ กงต๋า 
 จู เหยาเฉิง 

 มวยไท่เก๊กตระกูลอู่ในประเทศไทย 
เนื่องจากในอดีตอาจารย์ผู้สอนมวยไท่เก๊กตระกูลอู่ได้รับศิษย์ค่อนข้างน้อย วิทยายุทธ์ชนิดนี้จึงเผยแพร่ในวงจำกัด สำหรับในประเทศไทยมีการเชิญอาจารย์ หลี่ เหว่ยหมิง จากสาธารณรัฐประชาชนจีนมาฝึกสอนที่สวนลุมพินี
# พลาสติกย่อยสลายได้ทางชีวภาพ
พลาสติกย่อยสลายได้ทางชีวภาพ (:en:Biodegradable plastic) คือพลาสติกที่สามารถถูกทำให้สลายตัวได้โดยจุลินทรีย์ (เช่น แบคทีเรีย ฟังไจ) ทำให้วัสดุเกิดการเปลี่ยนแปลงโครงสร้างทางเคมี กลายเป็นสารชีวมวล (biomass), น้ำ, และก๊าซตามธรรมชาติ เช่น ก๊าซคาร์บอนไดออกไซด์ แก๊สมีเทน เป็นต้น 

การย่อยสลายทางชีวภาพขึ้นอยู่กับภาวะแวดล้อมเป็นหลัก ได้แก่ อุณหภูมิ จุลินทรีย์ที่อาศัยอยู่ การมีหรือไม่มีออกซิเจนและน้ำ ดังนั้น การย่อยสลายทางชีวภาพจะเกิดในลักษณะที่แตกต่างกันไปตามสภาพดิน สภาพภูมิอากาศ สถานที่ เช่น บนดิน ใต้ดิน บนผิวน้ำ ใต้ทะเล หรือในสิ่งแวดล้อมที่มนุษย์สร้างขึ้น เป็นต้น  

พลาสติกย่อยสลายได้ทางชีวภาพ บางชนิดสามารถย่อยสลายได้เองในธรรมชาติทั่วไป เช่น พลาสติกในกลุ่ม PHAs (Polyhydroxyalkanoates) ที่สามารถย่อยสลายได้ทั้งในดิน ในน้ำจืด และในน้ำทะเล , bio-based PBS (Polybutylene succinate) ที่ย่อยสลายได้ในดินที่อุณหภูมิปกติ  เป็นต้น แต่พลาสติกย่อยสลายได้บางชนิดก็ไม่สามารถย่อยสลายได้เองในธรรมชาติ เนื่องจากถูกออกแบบมาเพื่อให้เกิดการย่อยสลายในภาวะที่กำหนดไว้เท่านั้น ซึ่งต้องอาศัยกระบวนการหมักทางชีวภาพในภาวะที่มนุษย์สร้างขึ้น พลาสติกชนิดนี้จะเรียกว่าเป็น "compostable plastics" 

การย่อยสลายของ compostable plastics มี 2 รูปแบบ ได้แก่

Industrial compostable คือ การย่อยสลายทางชีวภาพในอุตสาหกรรม หมายถึง ในภาวะที่มีอุณหภูมิสูงกว่าปกติ (55-60°C) พร้อมกับมีความชื้นสัมพัทธ์สูง และมีออกซิเจน ซึ่งภาวะดังกล่าวถือเป็นภาวะที่ทำให้การย่อยสลายทางชีวภาพมีประสิทธิภาพสูงสุดเมื่อเทียบกับภาวะในธรรมชาติทั่วไป (เช่น ในดิน บนผิวน้ำ หรือในน้ำทะเล)  พลาสติกที่จัดอยู่ในกลุ่มนี้ เช่น เช่น PLA (Polylactic acid)

Home compostable คือ การย่อยสลายทางชีวภาพในครัวเรือน หมายถึง ในภาวะที่มีอุณหภูมิต่ำกว่าและมีความไม่แน่นอนมากกว่าภาวะในอุตสาหกรรม การมีอุณหภูมิที่ต่ำกว่า ทำให้อัตราการสลายตัวของพลาสติกช้าลงเมื่อเทียบกับการย่อยสลายในอุตสาหกรรม 

ขณะที่คำว่า "พลาสติกชีวภาพ (:en:Bioplastic)" และ "พลาสติกย่อยสลายได้ทางชีวภาพ (:en:Biodegradable plastic)" เป็นคำที่ใกล้เคียงกัน แต่สองคำนี้ไม่ใช่คำที่มีความหมายเดียวกัน พลาสติกชีวภาพชนิดที่ไม่สามารถย่อยสลายทางชีวภาพได้ เช่น bio-PE, bio-PET เป็นต้น 

 References
# เทลมียัวร์วิช (จีนี)
เทลมียัวร์วิช (จีนี)  (Sowon-eul Malhaebwa (โซว็อนอึลมัลแฮบวา)) เป็นมินิอัลบั้มชุดที่ 2 ของกลุ่มศิลปินหญิง เกิลส์เจเนอเรชัน จากเกาหลี ออกวางขายช่วงปลายเดือนมิถุนายน ค.ศ. 2009 ประกอบด้วยเพลงทั้งหมด 6 เพลง รวมถึงซิงเกิลประชาสัมพันธ์หลักชื่อเดียวกับอัลบั้ม Tell Me Your Wish (Genie)  ซึ่งได้รับความนิยมสูงไม่แพ้เพลง Gee โดยไต่ขึ้นสู่อันดับ 1 ของ Cyworld ในเวลาเพียง 1 ชม. 40 นาที

แม้ว่ามินิอัลบั้มชุดนี้จะมีปัญหาเรื่องหน้าปกที่ผู้วิจารณ์ว่ามีการนำรูปเครื่องบินรบมาใส่ไว้ตรงหน้าปก ทำให้ต้องมีการเลื่อนวางจำหน่ายpingbook (http://www.pingbook.com/news/view.php?id=4779)   และยังมีปัญหามีการละเมิดลิขสิทธิเพลงนี้ของนักร้องชาวอุซเบกิสถาน (ซึ่งภายหลังได้รับการพิสูจน์และยืนยันจากต้นสังกัด และบริษัทเจ้าของซาวน์เพลงแล้วว่า ฉบับของนักร้องชาวอุซเบกิสถานนั้นเป็นฉบับที่ละเมิดลิขสิทธิ์ แต่ในกรณีของเกิร์ลสเจเนเรชันทางต้นสังกัดได้ซื้อลิขสิทธิ์มาอย่างถูกต้องตามกฎหมายpingbook (http://www.pingbook.com/news/view.php?id=4856)  แต่ Tell Me Your Wish (Genie) ก็ไม่ได้ลดความร้อนแรงลง โดยเฉพาะซิงเกิลนี้สามารถคว้าแชมป์ KBS Music Bank ด้วยสถิติคะแนนสูงสุดถึง 17,995 คะแนน และสามารถทำยอดขายได้ถึง 100,000 แผ่นเช่นเดียวกับมินิอัลบั้ม Gee

 รายชื่อเพลง 
 Tell Me Your Wish (Genie)  — 3:50
 Etude (ฮันกึล: 에뛰드) — 3:13
 Girlfriend  — 3:19
 Boyfriend  — 3:50
 My Child  — 3:36
 One Year Later  (เจสสิก้า Feat.อนยู จากชายน์นี่) — 4:01